Paul Begala

Paul Begala (født 12. mai 1961 i New Jersey i USA) var rådgiver for den amerikanske president Bill Clinton. Han utgjorde sammen med James Carville den etter hvert velkjente duoen for politisk rådgivning Carville and Begala. Fram til juni 2005 var Begala en av programlederne for Crossfire, et politisk talkshow i fjernsynskanalen CNN. Han er Research Professor for Public Policy ved Georgetown-universitetet.

Begala vokste opp og studerte i Texas, og ble kjent med Bill Clinton da han studerte ved University of Texas i Austin.

Han var sammen med James Carville engasjert i Bill Clintons valgkamp og i Clintons stab. Han engasjerte seg også i flere valgkamper etter hvert, og ble engasjert av amerikanske fjernsynsselskaper som kommentator. Hans popularitet som kommentator skyldes, foruten sakkunnskap, en snarrådighet og en vilje til å forsvare standpunkter fra amerikansk politisk liberalismes mest vidtgående fløy. 

Etter 2000 har Begala skrevet flere bestselgere om amerikansk politikk.

Bibliografi 
 2000: Is Our Children Learning?: The Case Against George W. Bush, New York: Simon & Schuster 
 2002: It's Still the Economy, Stupid: George W. Bush, The GOP's CEO, New York: Simon & Schuster 
 2008: Third Term: Why George W. Bush (Hearts) John McCain, New York: Simon & Schuster 
 2020: You're Fired: The Perfect Guide to Beating Donald Trump, New York: Simon & Schuster

Referanser 

Politiske kommentatorer fra USA
TV-personligheter fra USA
Personer fra Houston
Fødsler i 1961